Educació Infantil
lectura i escriptura a P5

LA FRASE: fem titulars per a una imatge

SESSIÓ 1 AMB PDI	1-	Mostrem portades de diaris (combinem el diari del quiosc amb les notícies dels diaris digitals): veiem fotos acompanyades de titulars, cal descobrir de què parla el titular, això ens duu a deduir la notícia.
2-	Mirem  a la pissarra digital fotos d’activitats nostres que hem fet en dies anteriors i pensem quin títol els podríem posar.
3-	Conversa sobre els títols proposats
4-	Escollim un parell de fotos i les frases per descriure-les
5-	LES ESCRIVIM AMB LES APORTACIONS DE TOTS:
•	Memoritzem el titular que hem d’escriure: ordre de les paraules
•	Piquem les paraules que composen les frases
•	Distingim entre paraules curtes i paraules llargues
•	Fem prediccions i hipòtesis: reflexionar sobre cada aportació feta
•	Llegir sempre el que escrivim	
Tasca col·lectiva (grup-classe o agrupament de reforç)
Sessions d’entre 30 i 45 minuts.	

SESSIÓ 2 AMB PDI	1-	Foto amb el titular ben ordenat:
•	Llegir-lo (resseguint cada paraula)
•	Identificar cada paraula de la frase
•	Ordenar les paraules tot seguint el model (acompanyar-lo de reflexió per evitar que el treball només sigui de memòria i fomentar així  la interiorització)
2-	Foto sense model de titular:
•	Escriure la frase (que ja tenim memoritzada de la sessió anterior)
•	Fer variacions sobre un titular
3-	Escriure els titulars amb lletra lligada	
Tasca col·lectiva (grup-classe o agrupament de reforç)
Sessions d’entre 30 i 45 minuts.	

SESSIÓ 3 AMB PAPER
	
Tenim la impressió de la foto sobre el full de paper i cadascú ha d’escriure el seu titular amb llapis (amb lletra de pal o lletra d’impremta, a escollir).	
Tasca individual	

Educació infantil
lectura i escriptura a P5

OBJECTIUS:
-	Aprofundir tant en la composició de les paraules com en la separació convencional de les mateixes.
-	Avançar en les conquestes individuals sobre el domini de la lectura i escriptura, i ser-ne conscient.
-	Construir frases coherents i significatives.
-	Interpretar una imatge: referència d’una notícia.
-	Fer un ús funcional del llenguatge dins les escoles per lligar-les a la realitat
-	Familiaritzar-se amb els diaris com a portadors d’allò què passa, anar descobrint la seva funció comunicativa.
-	Saber que els titulars ens expliquen, en poques paraules, el contingut d’una notícia.
-	Fomentar la memòria: cal recordar sempre el que volem escriure per fer-ho correctament
-	Potenciar l’autoestima de tots els nens: les aportacions de tots equilibren aparentment els coneixements desiguals sobre la interiorització de lectura i escriptura, però permeten que cadascú avanci des del punt on es troba.
-	Afavorir la reflexió: els altres entenen les nostres hipòtesis i suggeriments, i això ens estimula i ens motiva.